ส่วนตัวมีฮอร์โมนเพศชายเยอะและเป็นโรคถุงน้ำในรังไข่ซึ่งตัวเราหานานแล้วแล้วก็เลิกทานยาไปนานหลายปี จนเมื่อปีที่แล้วกลับไปหาใหม่และยงคงเหมือนเดิมได้ให้ยาคุมสมินมาทานให้เราควบคุมน้ำหนักแล้วตอนนี้น้ำหนักลงไป10โล จนเมื่อเดือนถึงวันนัดในเดือน กพ.ที่ผ่านมาร่างกายเราก็ยังปกติ ผ่านมาเรื่อยๆจนเข้า มี.ค รอบเดือนมาช่วง 14-17 มี.ค แล้วหมดไปแต่มันกลับมาอีกวัน วันเดียวเลยคือ 25 มี.ค หลังจากนั้นก็จะมีตกขาวสีน้ำตาล สีดำปนเลือดบ้างแต่ไม่ค่อยมีกลิ่นแรงไม่อาการอะไร ตัวหนูกังวลเลยไปวันที่ 7 เม.ย บอกสิ่งที่เป็นบอกว่าไม่ได้ผิดปกติอะไร แล้วพอวันที่ 8 เม.ย เลือดหนูมาแต่ไม่มั่นใจว่าเป็นรอบเดือนไหมเพราะที่ออกมาก็จะเป็นเลือดแล้วก็ลิ่มเลือด(ส่วนตัวยังคงกินยาสมินอยู่เพราะบอกว่าเราต้องกินเป็นประจำ) มันผิดปกติไหมค่ะ
สวัสดีค่ะ ภาวะฮอร์โมนเพศชายเยอะและเป็นโรคถุงน้ำในรังไข่ หรือที่เรียกว่า PCOS (Polycystic Ovary Syndrome) เป็นกลุ่มอาการถุงน้ำจำนวนมากในรังไข่ เกิดจากความผิดปกติของระบบต่อมไร้ท่อ ทำให้ผู้ป่วยมีระดับฮอร์โมนเพศที่ไม่สมดุล ทำให้เกิดถุงน้ำขนาดเล็กจำนวนหลายใบอยู่ในรังไข่ ซึ่งอาจเกิดเพียงข้างเดียวหรือทั้งสองข้างก็ได้ อาการเช่น ประจำเดือนมาไม่ปกติ สิวขึ้น ขนดก หรือมีบุตรยาก โดยมักพบในผู้หญิงวัยเจริญพันธุ์เป็นหลักจากที่กล่าวมา อาจจะเป็นอาการของตัวโรค ที่ทำให้มีเลือดประจำเดือนมาไม่สม่เสมอ มากระปริดกระปรอยได้ ซึ่งการรักษาภาวะนี้นั้นมีทั้งการใช้ยาฮอร์โมนเพศ หรือก็คือยาคุมกำเนิด โดยตัวยาจะช่วยทำให้ประจำเดือนกลับมาเป็นปกติ และช่วยลดความเสี่ยงต่อการเกิดมะเร็งเยื่อบุโพรงมดลูก หรือการใช้ยาฉีดคุมกำเนิด กรณีต้องการมีบุตรก็อาจมียากระตุ้นการตกไข่ที่ช่วยได้เช่นกันหากยังมีอาการเป็นต่อเนื่อง ประจำเดือนมาๆหายๆดังกล่าวมา ควรกลับไปพบแพทย์เพื่อรับการรักษาอย่างเหมาะสม หรือถ้าใช้วิธีการกินยาแล้วยังมีอาการมาก ควรแจ้งแพทย์ เพราะอาจต้องมีการปรับเปลี่ยนชนิดยา และอาจต้องใช้ยาอย่างต่อเนื่องหลายเดือนจนกว่ารอบเดือนจะกลับมาใกล้เคียงปกติ